Transformers 3.

A ***Transformers 3.*** (eredeti cím: *Transformers: Dark of the Moon*, nemhivatalos fordításban *Transformers: A Hold sötétsége*) 2011-ben bemutatott egész estés amerikai film, amely a *Transformers: A bukottak bosszúja* című mozifilm folytatása, és a Transformers-filmek 3. része. A forgatókönyvet Ehren Kruger írta, a filmet Michael Bay rendezte, a zenéjét Steve Jablonsky szerezte, a producere Steven Spielberg volt.

Amerikában és Magyarországon is 2011. június 29-én mutatták be a mozikban.

A fontosabb szereplők ismét visszatértek Mikalea (Megan Fox) kivételével. Sam új barátnőt kapott Rosie Huntington-Whiteley megformálásában, kinek ez az első mozifilmje.

## Cselekmény

Az álcák és az autobotok újra visszatérnek, hogy harcba szálljanak egymással. Az álcák szeretnék megbosszulni a 2009-ben kapott vereségüket. Segít nekik Sentinel (Őrszem fővezér), az exautobotvezér, aki a Kibertron és az alakváltók fennmaradása érdekében az ősidőkben alkut kötött Megatronnal. Sentinel kifejlesztett egy interdimenzionális téridő-közlekedési technológiát, az űrhidat, amelyet csak ő tud irányítani, és amely akár egészen nagy (bolygó méretű) tárgyak utaztatására is képes. Az egykori fővezér a kibertroni háború kitörésekor a Földre indult a Bárka fedélzetén, hogy titokban találkozzon Megatronnal. Az űrhajó azonban a háború forgatagában találatot kapott, és végül a Hold Földdel átellenes (a Földről sohasem látható, „sötét”) oldalába csapódott bele 1961-ben. A NASA műszerei észlelték az idegen járművet, és ennek hatására Kennedy elnök azonnal elrendelte az Apollo–11 Holdra küldését. Az űrhajósok, Aldrin és Armstrong megtalálták a járművet. Ezután azonban az emberpilótás földi űrprogramok szerte a világon lassan elsorvadtak (mint később kiderül, az álcáknak dolgozó ügynökök hatására).

A cselekmény napjainkban folytatódik. Megjelenik a színen az elnök által az álcák elleni harca miatt kitüntetett Sam Witwicky és új barátnője, Carly. Sam állást keres, és végül jelentéktelen postázóként helyezkedik el egy cégnél. Meglehetősen féltékeny Carly-re, mert a nőnek nagyon jó állása van, főnöke, Gould, egy jól menő nagyvállalatot irányít, és arra törekszik, hogy lenyűgözze a nőt. De Sam hamarosan kevéssé ér rá ezzel törődni, ugyanis inzultus éri az egyik nagyon furán viselkedő kollégája, Jerry Wang részéről, aki egy liftben lerohanja, egy vécébe hurcolja, és zavaros előadásba kezd Witwicky előéletéről, a Hold sötét oldaláról, az álcákról, és valami világméretű összeesküvésről. Nem sokkal később kiderül, hogy az álcáknak dolgozott, de szakítani akar velük (ezért kért segítséget Witwicky-től, mert a kormányban és a hatóságokban nem bízik); összekötője, a Lézercsőr nevű madárszerű álca, ezért az irodai emeleti ablakon kihajítva megöli, majd – mivel tanúja volt, hogy felvette a kapcsolatot Witwickyvel – Samet is megpróbálja elpusztítani. Sam a kormány által fenntartott autobotbázisra menekül, magyarázatot kérve, miért akarják ismét megölni az álcák. A bázis vezetője, egy szigorú nőszemély, egyáltalán nem fogadja szívesen a mindenbe belekotnyeleskedő civilt.

Az autobotok is állást találtak: békefenntartókként dolgoznak az amerikai kormány számára, azonkívül természetesen állandóan figyelik az űrt is, újabb álcarajoktól tartva. Miután Optimusz fővezér vezetésével Csernobilba mennek az ukránokkal együttműködve, akik felfedeztek egy alakváltó eredetű tárgyat (a Bárka egyik üzemanyagcelláját – közben megtudhatjuk, hogy a csernobili atomrobbanást az ezzel az energiaforrással kapcsolatos kísérletek okozhatták). A tárgyat a Sokkoló vezette álcák támadása ellenére az autobotok szerzik meg.

Sam és Simmons exügynök hathatós közreműködése nyomán az autobotok tudomást szereznek a Bárka hollétéről. A Földre hozzák a becsapódástól kómába esett Sentinelt, valamint az űrhíd néhány darabját. Optimusz a csak az ő birtokában lévő erő, az Irányítás Mátrixa segítségével újjáéleszti a volt fővezért, majd elindulnak az autobotbázis felé. Az út során pár álca támadja meg őket – azt hiszik, azért, hogy elrabolják Sentinelt, és felhasználják az űrhídját a Föld leigázására (ám kiszabadítani akarják, eddig csak azért kellettek az autobotok, hogy vezérük, az egyedüli, aki képes erre, felélessze Sentinelt – az űrhíd viszont valóban a Föld leigázására kell nekik). Acélfej és csapata visszaveri az álcákat, azonban ekkor Sentinel felfedi, hogy áruló, és megöli Acélfejet, szétkergeti a többieket, majd megrohanja az őrizetlenül maradt bázist, és magával viszi az űrhídból hiányzó, ott tárolt öt részt, melyet az emberek korábbi Hold-expedíciók során hoztak a Földre.

A tárgyat aktiválva egész sereg, addig a Holdon rejtőzködő álca érkezik a Földre, rommá lövik Chicagót, hogy megfélemlítsék az embereket és megakadályozzák az esetleges ellenállást, majd kiderül a tervük: az űrhíd segítségével a Föld mellé teleportálják a háború sújtotta Kibertront, és az emberiséget rabszolgaként dolgoztatva, valamint a földi nyersanyagkészleteket felhasználva újjáépítik. Az álcák közleményt juttatnak el az ENSZ-hez, amelyben azt ígérik, senkinek sem esik további bántódása, amennyiben ezután nem akadályozzák a földi energiakészletekből való részesedésüket, valamint kiadják nekik az autobotokat. Az ENSZ a fenyegetés hatására száműzi az összes autobotot a Földről. Az autobotok elfogadják a döntést, és egy űrsiklóba szállnak, azonban mielőtt elhagynák a Föld légkörét, Üstökös, Megatron álcavezér jobbkeze, váratlanul lecsap és elpusztítja a járművet.

Az álcák ezután lezárják a megszállt nagyvárost, és megkezdik az űrhíd működtetését. Újra Samre és az álcák ellen már többször bizonyító kommandósokra vár a föld megmentése (őket ezúttal nem W. Lennox, hanem Robert Epps vezeti). Sam elsősorban barátnőjét szeretné megmenteni, akit annak az álcákkal együttműködő főnöke, Dylan Gould tart fogva. Sokkoló és a Kibertronról jött harci állata (egy óriási, mechanikus galandféregszerű álca) azonban majdnem elpusztítja a rohamcsapatot. Az utolsó pillanatban érkezik Optimusz és az autobotok segítsége. Mint kiderül, nekik egyáltalán nem állt szándékukban a Földet otthagyni az álcák prédájául, hanem elbújtak az űrsikló egyik indítórakétájában, amely az indítás után azonnal a tengerbe zuhant. Üstökös csak egy üres űrsiklót pusztított el. Az autobotok és az emberek megkezdik a harcot a túlerőben lévő álcákkal. A csatát a két apró autobot (Brains és Wheelie ) fordítja az autobotok javára, akik bejutnak a Bárkára és működésképtelenné teszik az Űrhidat védő automata fegyverrendszereket. Közben Üstökös megtámadja Samet, azonban ő az autobotoktól kapott csúcstechnikás eszközökkel és Űrdongó segítségével elpusztítja óriási ellenfelét; míg Carly Megatronnal kerül szembe, aki, úgy tűnik, nem szándékozik személyesen részt venni a harcban. Carly azonban rávilágít, hogy Megatron másodhegedűs lett Sentinel mellett, aki most már, a harc hevében, valóban úgy kommandírozza az álcákat, mintha ő lenne a vezérük. Carly terve sikerül, és Megatronban ismét a hideg számítás fölé kerekedik a bizalmatlanság, düh és féltékenység. Az álcavezér megtámadja Sentinelt (éppen idejében, ugyanis éppen a legyőzött Optimuszt akarja megölni), kérdőre vonva valódi terveit illetően. Végül, nevető harmadikként, Optimusz (a légierő hathatós közreműködésével) elpusztítja mindkettejüket, Sam pedig leszámol Goulddal (aki a végsőkig kitart az álcák mellett), a Föld tehát megmenekül az álcák újabb gonosz tervétől.

## Filmek

A film a **Transformers** filmsorozat 3. része, amely az alábbi filmekből áll:

* *Transformers* (2007)
* *Transformers: A bukottak bosszúja* (2009)
* *Transformers 3.* (2011)
* *Transformers: A kihalás kora* (2014)
* *Transformers: Az utolsó lovag* (2017)
* ŰrDongó (2018)

## Szereplők

### Emberek

* Shia LaBeouf mint Sam Witwicky.
* Rosie Huntington-Whiteley mint Carly.
* Josh Duhamel mint William Lennox ezredes, a NEST vezetője.
* Tyrese Gibson mint Chief Robert Epps, leszerelt NEST-tag.
* John Turturro mint Seymour Simmons ügynök.
* Patrick Dempsey mint Dylan,
* Kevin Dunn és Julie White mint Ron és Judy Witwicky, Sam szülei
* Glenn Morshower mint General Morshower, Egy NEST tag, aki kommunikál a csapattal Pentagonban.
* Lester Speight mint Hardcore Eddie. Az új NEST tag.
* Alan Tudyk mint Dutch, Simmons ügynök asszisztense.
* John Malkovich mint Bruce, Sam első főnöke.
* Frances McDormand

### Autobotok

* *Peter Cullen* mint *Optimusz fővezér* – fővezér, járműalakja egy kék Peterbilt 379, vörös lángnyelvekkel
* *Robert Foxworth* mint *Racsni* (Ratchet) – orvos, járműalakja egy Hummer H2 mentőautó. Az előző részekkel ellentétben itt már Zöld színű.
* *Űrdongó* (Bumblebee) – kém, járműalakja egy sárga Chevrolet Camaro GTO
* *Jess Harnell* mint *Acélfej* (Ironhide) – fegyverszakértő, járműalakja egy GMC Topkick
* *James Remar* mint *Csatár* (Sideswipe) – Chevrolet Corvette Stingray Speedster Concept
* *Francesco Quinn* mint *Délibáb vagy Dino*  (Mirage) – Egy olasz Ferrari 458-á alakul át, emellett rendelkezik olasz akcentussal.
* *Leonard Nimoy* mint *Sentinel fővezér* – exautobotvezér, járműalakja egy Rosenbauer Panther tűzoltóautó
* *George Coe* mint *Kerék* (Que) – járműalakja egy kék Mercedes-Benz E550
* *Tom Kenny* mint *Whellie* – távirányítós autó
* *Ron Bottitta* mint *Útszaggató* (Roadbuster) – Páncélozott, gépágyúkkal ellátott NASCAR Chevrolet Impala versenyautó. Fel van szerelve még egy láncfűrésszel is, valamint vállán rakétavetők, hasonló az első részből ismert Huligánhoz.
* *Dugóhúzó* (Topspin) – Páncélozott, gépágyúkkal ellátott NASCAR Chevrolet Impala versenyautó.
* *John DiMaggio* mint *Padlógáz* (Leadfoot) – Páncélozott, gépágyúkkal ellátott NASCAR Chevrolet Impala versenyautó. A roncsolók közül a legkisebb, és kék védőszemüvege van.
* *Szán* (Skids) – Chevrolet Beat, robot alakját nem látjuk a filmben.
* *Sárfogó* (Mudflap) – Chevrolet Trax, robot alakját nem látjuk a filmben.
* *Agy* – (Brains) Notebook, Wheelie barátja és Queval rokonságban van (feltehetően). A fegyverét a hátáról veszi le.

### Álcák

* *Hugo Weaving* mint *Megatron* – parancsnok, járműalakja egy rozsdás, tíz kerekes Mack Granite üzemanyag-szállító kamion
* *Charles Adler* mint *Üstökös* (Starscream) – járműalakja egy F–22 Raptor vadászrepülőgép.
* Sokkoló – járműalakja egy kibertroni tank. A filmben nem látjuk járműalakját.
* Fülelő – Álca kommunikációs tiszt, járműalakja egy ezüst színű Mercedes-Benz SLS AMG
* Lézercsőr – Fülelő csatlósa, mechanikus kondor
* Barikád – Ford Mustang rendőrautő
* Igor – Őrült kis fej, Megatron szolgája
* Harci féreg – (angol neve Driller) – óriási, csápos, kibertroni állat, amit az Alakváltók – hasonlóan a War for Cybertron játékban – közlekedésre és harcra használnak
* Forgattyú – az Álca klón csapat egyik tagja. Járműalakja egy Chevrolet Suburban sürgősségi jármű.
* Emelő – Carbon Motors E7 rendőrautó
* Szekerce – Óriás tigrisszerű lény. Járműalakja ugyanaz mint Forgattyúé.
* Boxoló – Caterpillar 992 G homokrakodógép
* Hosszúpofa – Caterpillar 773 B óriásdömper
* *Hosszúlábú* álca
* *Huligán* utódja, M1 Abrams
* *Mellékút* utódja, Audi R8
* Egyéb álcák, köztük egy olyan, ami egy Mack TerraPro Cabover szemeteskocsi alakját vette fel.

## Videójáték

Az Activision a következő konzolokra kiadott a film alapján készülő videójátékot: Xbox360, Playstation 3, Wii és Nintendo 3DS, viszont PC-re nem jelent meg. A játékot a Transformers: War for Cybertron-t megalkotó High Moon Studios fejlesztette.

## Díjak és jelölések

* 2012 – Oscar-díj jelölés – legjobb hangkeverés
* 2012 – Oscar-díj jelölés – legjobb hangvágás
* 2012 – Oscar-díj jelölés – legjobb vizuális trükk

## Források

1. ↑ Transformers 3: July 1st, 2011. *MichaelBay.com* (October 1, 2009). Archived from the original on október 12, 2009. Retrieved on november 11, 2009.
2. ↑ Sablon:Cite news
3. ↑ Sablon:Cite news
4. ↑ Witwicky Parents To Return For Transformers 3, Kevin Dunn and Julie White To Come Back. *FusedFilm* (April 7, 2010). Archived from the original on április 13, 2010. Retrieved on április 7, 2010.
5. ↑ Glenn Morshower's official webpage. Retrieved on május 20, 2010.
6. ↑ Lester Speight joins Transformers 3. Archived from the original on szeptember 21, 2010. Retrieved on június 12, 2010.
7. ↑ Alan Tudyk Reveals His Character In Transformers 3. Retrieved on március 8, 2010.
8. ↑ Optimus Prime Trailer in Transformers 3. *Nerdsociety* (July 7, 2010). Retrieved on július 7, 2010.
9. ↑ New Transformers 3 on set pictures - including a clear view of Ratchet's new look!. *TFW2005* (06-08-2010). Retrieved on augusztus 6, 2010.
10. ↑ Transformers 3 Autobot Bumblebee Revealed. *TFW2005* (05-07-2010). Retrieved on július 5, 2010.
11. ↑ Transformers 3 Sideswipe Confirmed As A Convertible. *TFW2005* (20100619). Retrieved on június 19, 2010.
12. ↑ New Transformers Speed Stars and Stealth Force Images. *TFW2005* (08-04-2011). Retrieved on április 15, 2011.
13. ↑ Autobot Firetruck seen on set in Chicago. *TFW2005* (08-02-2010). Retrieved on február 8, 2010.
14. ↑ Mystery Of Transformers 3 Blue Mercedes-Benz E550 Autobot Solved. *TFW2005* (July 30, 2010). Retrieved on július 30, 2010.
15. ↑ More Info On Upcoming Transformers: Dark Of The Moon Soundwave Figures. *TFW2005* (09-06-2011). Retrieved on június 14, 2011.
16. ↑ Transformers: Dark of the Moon – bejelentés. *Demonicplayer* (February 15, 2011). Archived from the original on február 17, 2011. Retrieved on február 15, 2011.

## További információk

Sablon:Commonskat

* Sablon:PORT.hu-film
* Sablon:IMDb cím
* *Transformers 3.* hivatalos facebook oldala (angolul)
* Itt a *Transformers 3.* első előzetese Sablon:Hu
* Büntet a *Transformers 3.* fő előzetese Sablon:Hu

Sablon:Michael Bay

Sablon:Nemzetközi katalógusok
Sablon:Portál